Norjan Khan Bahadar

Datuk Norjan Khan Bahadar (1952 – 11 Februari 2004) merupakan seorang ahli politik Malaysia yang memegang jawatan sebagai Ketua Wanita UMNO Bahagian Papar dan Timbalan Menteri di Jabatan Ketua Menteri Sabah serta Pembantu Menteri Pembangunan Luar Bandar dan Keusahawanan Sabah.

Kerjaya politik
Norjan telah dilantik ke Dewan Undangan Negeri pada tahun 1999 di bawah undang-undang Sabah, kerajaan yang memerintah boleh melantik enam Adun sebagai tambahan kepada 48 yang dipilih.

Sewaktu hayatnya, beliau banyak menyumbang kepada pembangunan Sabah khususnya pembabitan wanita dalam politik serta membantu golongan miskin.

Kehidupan peribadi
Norjan berkahwin dengan Mohd Ali Tassan (Allahyarham) dan dikurniakan empat anak Mohd Fadzir, Fauziah Nor, Abdul Aliff, dan Mohd Amrizan. Selepas suaminya meninggal dunia, Norjan berkahwin kali kedua bersama Mohd Salleh Khan Mohd Jaafar.

Kematian
Kes beliau mendapat perhatian seluruh negara khususnya negeri kelahirannya, Sabah apabila beliau dijumpai mati dibunuh pada 11 Februari 2004 di bilik nombor 208, Hotel Shangri-La oleh seorang pembantu hotel pada jam 9 pagi.

Sebelum pembunuhan beliau berlaku, terdapat desas-desus mengenai rombakan pertubuhan Wanita UMNO Sabah yang dilakukan oleh bekas Ketua Wanita UMNO, Siti Zaharah Sulaiman untuk menghalang Datuk Norjan memegang jawatan Ketua Wanita UMNO Sabah. Hal ini dikatakan kerana tersebarnya gambar-gambar aksi memalukan beliau dan hal dalaman lain. Motif pembunuhan beliau dipercayai akibat cemburu dan dendam.

Jenazah beliau dikebumikan di Tanah Perkuburan Islam Kampung Kuala Pengalat bersebelahan pusara ibu dan bapanya, Khan Bahadar dan Norsiah Akhbar Khan.

Rujukan

Kelahiran 1952
Kematian 2004
Orang Malaysia berketurunan Melayu
Muslim Malaysia
Orang dari Sabah
Anggota Pertubuhan Kebangsaan Melayu Bersatu
Ahli politik Malaysia yang dibunuh